Ńdɔ̄ á fɔ̄ɔ̄ á ngábɔ̄ nâ, éyɔŋ ǹkúkúmá yǎ Áram a ngábə́ a lúmuŋan ai Ísraɛ̂l, a ngábwi fəg ai bitúgā bíé naa: “Myǎyi kə́ lúman é vóm vīlí. 9Hədá ńdɔ mod Zambá a ngálóm ńkūkúmá yā Ísraɛ̂l m̀bándá nâ: “O kálaga ású vóm tē, amú Araméan bə́ sigi yǎ wē.” 10Ńdɔ ǹkúkúmá yā Ísraɛ̂l a ngálóm bod é vóm mod Zambá a ngákad nyé. A ngábə́ lə́bə̄ nyé ǹkúkúmá nyé a bɔ̌ fə okála, sə̌ kig éyɔŋ dzyá ngə́ bíbɛ̄. 11Ǹnə́m ńkúkúmá yā Aram ó ngábə́ kīg ó bɔ̄ɔ̄ nyé á sí ású é dzam dí, ńdɔ a ngálóe bəzimbi bóé nyé ai bɔ́ nâ: “Kadán ma zá yǎ ábə̄ bíā a nə́ á ngām ǹkúkúmá yā Ísraɛ̂l ?” 12Ńdɔ mǎn bəzimbi m̀bɔ́g á ngādzó ai nyé nâ: “Kǒkoa, ǎ māǹtí ǹkúkúmá, Elizé, profɛ́d yǎ á nə̄ á Ísraɛ̂l. A bələ́ ngul yǎ ákad ńkūkúmá yā Ísraɛ̂l bíbúg wākɔ́bɔ ênɔ̌ŋ yā étun ábómbó dzóe.”